
REFERAT DE APROBARE A PROIECTULUI DE HOTĂRÂRE
privind aprobarea documentației tehnico-economice revizuite, a indicatorilor tehnico-economici la faza PT şi a Devizului General la faza PT pentru obiectivul de investiții din cadrul proiectului „Reabilitarea, extinderea şi dotarea infrastructurii ambulatoriului O.R.L. din cadrul Spitalului Clinic Municipal de Urgenţe”, SMIS 126783, finanțat prin POR 2014-2020


1. Descrierea situației actuale

Pentru obiectivul de investiţii din cadrul proiectului „Reabilitarea, extinderea şi dotarea infrastructurii ambulatoriului O.R.L. din cadrul Spitalului Clinic Municipal de Urgenţe“- Cod SMIS 126783, s-a depus cererea de finantare în cadrul POR 2014-2020, Axa prioritară 8 – Dezvoltarea infrastructurii sanitare si sociale, Prioritatea de investitii 8.1. Investitii in infrastructurile sanitare si sociale, Operatiunea A - Ambulatorii, în baza căreia a fost semnat Contractul de finanţare nr. 4619/23.07.2019. Cererea de finantare și cheltuielile aferente proiectului „Reabilitarea, extinderea şi dotarea infrastructurii ambulatoriului O.R.L. din cadrul Spitalului Clinic Municipal de Urgenţe“,  au fost aprobate de Consiliul Local prin Hotărârea nr. 277/21.05.2019. 

Documentația tehnico-economică și indicatorii tehnico-economici la faza DALI pentru obiectivul „Reabilitarea, extinderea şi dotarea infrastructurii ambulatoriului O.R.L. din cadrul Spitalului Clinic Municipal de Urgenţe“,  au fost aprobați de Consiliul Local prin Hotărârea nr. 482/19.10.2018. 

Alex-Dia Construct SRL, împreună cu subcontractantul pentru partea de proiectare, Atelierul Arhitext SRL, prin adresa nr. SC2020-029991/21.12.2020 au transmis o propunere de optimizare și detaliere a soluțiilor tehnice propuse prin proiectul de la faza D.A.L.I. pentru creșterea gradului de maturitate al proiectului la faza PT, conform HG. nr.907/2016 .  

Depunerea documentației tehnice pentru obținerea autorizației de construire și a proiectului tehnic a condus la eliberarea autorizației de construire nr. 920/15.12.2021 și primirea scrisorii de finalizare a verificării proiectului tehnic - adresa ADR Vest nr. 1574/19.01.2022.

Toate acestea au generat modificări din punct de vedere tehnic, respectiv o majorare a suprafaței construite de la 173,00mp (la faza DALI)  la 238,70 mp (faza PTh), respectiv a suprafeței construite desfășurate de la 865,00 mp la 1030,10 mp, totodată au generat și modificări ale cheltuielilor pe capitolele prevăzute în devizul general. Deasemenea în bugetul local au fost prevăzute cheltuieli necesare pentru achiziționarea lucrărilor necesare realizării instalației de fluide medicale ce o să deservească, atât ambulatoriul, cât și clinica ORL. 

2. Schimbari preconizate și rezultate așteptate
Ca urmare a solicitărilor EIP a fost transmisă de către contractant lista cu cantitățile de lucrări cu prețuri actualizate la luna martie 2023. Astfel valoarea totală a devizului general a fost majorată cu 1.244.308,23 lei inclusiv TVA, de la 10.592.285,49 lei la 11.836.593,72 lei. După aprobarea prin hotărâre a consiliului local se vor putea demara procedurile pentru contractarea lucrărilor curpinse în proiectul tehnic și care sunt necontractate. 

3. Alte informații - Nu este cazul.

4. Concluzii
Având în vedere cele menționate mai sus, considerăm necesar și oportun iniţierea unui proiect de hotărâre privind aprobarea documentației tehnico-economice revizuite, a indicatorilor tehnico-economici la faza PT şi a Devizului General la faza PT pentru obiectivul de investiții din cadrul proiectului „Reabilitarea, extinderea şi dotarea infrastructurii ambulatoriului O.R.L. din cadrul Spitalului Clinic Municipal de Urgenţe”, SMIS 126783, finanțat prin POR 2014-2020
.


    PRIMAR,				            	                   VICEPRIMAR,
    DOMINIC FRITZ					                    RUBEN LAȚCĂU
	






































NOTĂ: Elementele de natură tehnică, de detaliu, se vor regăsi în raportul de specialitate și, dacă se impune, în nota de fundamentare.				

